b'\n_START_ARTICLE_\nSpominski steber\n_START_PARAGRAPH_\nSpominski steber je poseben tip spomenika, pri katerem se na vrhu nahaja kip osebe, ki ji je spomenik posve\xc4\x8den. To so lahko svetni\xc5\xa1ki kipi ali zgodovinsko pomembne osebe. Spominski steber pa lahko spominja tudi na razne dogodke iz preteklosti._NEWLINE_Obi\xc4\x8dajno je steber ve\xc4\x8djih dimenzij, ki stoji na podstavku, postavljen v urejeno okolje. Pogosto stoji na trgu ali drugem pomembnem mestu v naselju.\n_START_SECTION_\nSpominski stebri v Sloveniji\n_START_PARAGRAPH_\n\xc5\xa0tevilne slovenske kraje krasijo spominski stebri. Najpogosteje nosijo kip Marije ali katerega od svetnikov, pogosto so to ku\xc5\xbena znamenja._NEWLINE_Med pomembnej\xc5\xa1imi je ku\xc5\xbeno znamenje v Mariboru na Glavnem trgu, iz leta 1743, delo baro\xc4\x8dnega kiparja Jo\xc5\xbeefa Strauba._NEWLINE_V Ljubljani na Trgu francoske revolucije stoji Napoleonov \xc4\x8dastni steber, ki ga je leta 1929 zasnoval arhitekt Jo\xc5\xbee Ple\xc4\x8dnik. Spomenik ima obliko kvadra, ki ga sestavljajo kocke in belega marmorja z otoka Bra\xc4\x8da. Na podstavku se dviga 20 m visok stolp, ki ima na eni strani bronasto glavo Napoleona, na drugi pa personifikacijo Ilirije, vse delo kiparja Lojzeta Dolinarja.'